
TECHNINĖ SPECIFIKACIJA

Nacionalinė teismų administracija (toliau – Administracija ar perkančioji organizacija) numato įsigyti Lietuvos Respublikos teismų infrastruktūros užkardoje naudojamos programinės įrangos „Check Point“ gamintojo techninės priežiūros ir palaikymo paslaugas bei prenumeratos pratęsimą (toliau – Paslaugos).
1.  Check Point Software Technologies tinklo ugniasienės aptarnavimo (Pro Support) ir prenumeratų pratęsimo paslaugos:

	Produkto kodas
	Pavadinimas
	Serijinis Nr.
	Kiekis

	CPSG-VSEC-VEN-BUN-NGTP-LICENSE-3Y
	CloudGuard Network virtualių ugniasienių licencijų paketas su „Next Generation Threat Prevention and Sandblast“ licencijų lygiu.
	8B84D486C657
	16

	CPSM-NGSM5
	„Next Generation Security Management Software for 5 gateways“ valdymo serverio „SmartEvent, SmartReporter ir Compliance“ licencijų paketas.
	46328637AA0B
	1

	CPSB-MOB-200
	Nuotolinės prieigos licencijų paketas „Mobile Access“.
	B7DC78D1D1A1, 77381BE8C110
	2

	CPSM-NGSM5
	„Next Generation Security Management Software for 5 gateways“ valdymo serverio licencija.
	46328637AA0B
	1

	CPAP-SG7000-PLUS-SNBT
	Check Point SG-7000 ugniasienė.
	***
	1



1.1.  „Next generation Threat Prevention and Sandblast“ licencijų pratęsimo paketas apima šį funkcionalumą:
· įsilaužimo prevencijos (angl. IPS);
· aplikacijų kontrolės (angl. application control);
· turinio atpažinimo (angl. content awareness);
· URL filtravimo (angl. URL filtering);
· antivirusinės kontrolės (angl. antivirus);
· el. Pašto apsaugos (angl. Anti-Spam);
· apsaugos nuo botnet tinklų (angl. Anti-Bot) licencijas.
· Failų patikros smėliadežėje funkcionalumą (angl sandblast)

2. Check Point Software Technologies tinklo ugniasienės aptarnavimo paslaugų teikimo sąlygos ir tvarka:
2.1. Paslaugos turi būti teikiamos nuo 2027 metų rugsėjo 1 d.  iki 2028 metų rugpjūčio 31 d. 
2.2. Paslaugos turi būti teikiamos 1 punkte nurodytos programinės ir aparatinės įrangos eksploatacijos vietoje, L. Sapiegos g. 15, Vilnius.
2.3. Tiekėjas teikdamas pasiūlymą perkančiajai organizacijai turi įrodyti, kad jis yra įgaliotas gamintojo atstovas Lietuvos Respublikos teritorijoje ir turi teisę teikti CheckPoint (toliau - gamintojas) įrangos aptarnavimo paslaugas. Tiekėjas turi pateikti gamintojo išduotą sertifikatą arba lygiavertį dokumentą (pvz. gamintojo pažyma/raštas), patvirtinantį, kad tiekėjas yra įgaliotas gamintojo atstovas teikti įrangos aptarnavimo paslaugas Lietuvos Respublikos teritorijoje.
2.4. Gamintojas sutarties vykdymui turi turėti klientų aptarnavimo tarnybą arba įvykių registravimo sistemą tenkinančią šiuos reikalavimus:
2.4.1. turi būti galimybė kreiptis tiesiogiai į gamintojo ir tiekėjo aptarnavimo centrą iškilus problemai (produkto naudojimo, konfigūravimo ir problemų sprendimo klausimais) 24x7, internetu, elektroniniu paštu arba telefonu;
2.4.2. turi būti proaktyvi gamintojo priežiūra, stebint sprendimo techninius parametrus (apkrovimą, sistemines klaidas, sisteminius įvykius neatitinkančius įprastų veikimo požymių) bei automatinis kreipinių atidarymas aptarnavimo sistemoje esant gedimo ar kitų incidentų požymiams.
2.4.3. turi būti suteikta prieiga prie interneto svetainės tiesioginiam problemų/užklausų registravimui ir perdavimui Įrangos gamintojui sprendimui
2.5. Klientų aptarnavimo tarnyba arba įvykių registravimo sistema privalo teikti informaciją apie visų registruotų užklausų, susijusių su teikiamomis paslaugomis, eigą ir būseną.
2.6. Tiekėjas turi užtikrinti tinkamą sutrikimų šalinimą:
2.6.1. sutrikimų šalinimas turi būti pradedamas per 2.6.3 papunktyje nustatytą reagavimo į pranešimą apie sistemos sutrikimą laiką (reakcijos laikas darbo valandomis) ir atitikti 2.6.3 papunktyje nustatytą sutrikimo pašalinimo laiką;
2.6.2. reakcijos laikas ir sutrikimo pašalinimo laikas priklauso nuo sutrikimo tipo, kuris nustatomas pagal sutrikimo įtaką teismų veiklai ir sutrikimo įtakotų naudotojų skaičiaus bei atitinkamo sutrikimo pasikartojimo dažnį;
2.6.3. kiekvienam sutrikimo tipui priskiriamas atitinkamas prioritetas. Kiekvienam prioritetui nustatomas reakcijos laikas ir laiko limitas, skirtas sutrikimui pašalinti:

	Sutrikimo tipas*
	Reakcijos laikas**
	Sutrikimo pašalinimo laikas***

	Kritinis
	Iki 0,5 val.
	24 val.

	Svarbus
	Iki 4 val.
	48 val.


*Sutrikimas – tai visiškas arba dalinis Įrangos sutrikimas, kai ugniasienė neveikia ar veikia netinkamai. Sutrikimų tipai: kritiniai, kai ugniasienė nustojo funkcionuoti (taikomųjų programų veikimą blokuojančių problemų atvejais); svarbūs, dėl kurių neįmanomas sklandus ugniasienės darbas, Įranga dirba ne visu pajėgumu (taikomųjų programų veikimą įtakojančių (krenta sistemos našumas, iškyla grėsmė duomenų saugumui) problemų atveju). Sutrikimu nelaikomas sutrikimas, kilęs dėl Administracijos ryšio paslaugų operatoriaus veiklos;
** Reakcijos laikas – tai laikas nuo momento, kai Administracija praneša (pagalbos tarnybai, elektroniniu paštu arba telefonu) Tiekėjui apie sutrikimą, iki laiko momento, kai Tiekėjas realiai pradeda sutrikimo šalinimo darbus, prieš tai patvirtinęs informacijos apie sutrikimą gavimą;
***Sutrikimo pašalinimo laikas – tai laikas nuo momento, kai baigėsi Reakcijos laikas, iki momento, kai paslauga atstatyta į būseną, buvusią prieš užregistruojant sutrikimą (klaida ištaisyta), ir fiksuojamas sutrikimo pašalinimo faktas.
2.7. Jeigu sutrikimo neįmanoma pašalinti per šios techninės specifikacijos 2.6.3 papunktyje nustatytą sutrikimo pašalinimo laiką, Tiekėjas privalo nedelsiant apie tai informuoti Administraciją, pateikti ir suderinti su juo gedimų šalinimo planą ir naują sutrikimo šalinimo terminą; 
2.8. Įvykdęs užsakymą apie tai Tiekėjas informuoja Administraciją elektroniniu paštu.
2.9. Turi būti suteikta prieiga prie gamintojo internetiniame puslapyje esančių techninių resursų, tarp jų ir programinės įrangos bibliotekos.
2.10. Turi būti suteikta prieiga Įrangos gamintojo interneto svetainėje, kur būtų galima patikrinti teikiamų paslaugų statusą pagal įrangos serijinius numerius. Sutarties vykdymo metu turi būti pateikti gamintojo sertifikatai, įrodantys siūlomos garantijos rūšį.
2.11. Turi būti teikiami visos programinės Įrangos atnaujinimai ir naujausios programinės versijos su licencijomis jas naudotis.
2.12. Pirkimo objektas į dalis neskaidomas. Pasiūlymas turi būti pateiktas visai Įrangai, nurodytai šioje techninėje specifikacijoje. 

Aplinkosaugos reikalavimai:

	Eil. Nr.
	Aplinkos apsaugos kriterijai
	Atitiktį kriterijams įrodantys dokumentai

	2.
	Pirkimui taikomi aplinkosauginiai reikalavimai vadovaujantis Aplinkos ministro 2022 m. gruodžio 13 d.  įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3. p. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
	Dokumentų pateikti nereikalaujama




